La Taula de Participació Social del Departament de Justícia es defineix en l' Ordre JUS/370/2009, de 23 de juliol, de regulació de les taules de participació social en l'àmbit penal i penitenciari.
La Taula de Participació Social en l'àmbit penal i penitenciari actua com a òrgan consultiu i de relació entre el departament competent en matèria d'execució penal i les entitats col·laboradores i de voluntariat que treballen en els processos de reinserció social a Catalunya, amb la finalitat de coordinar la participació ciutadana, com a dret fonamental de la ciutadania.
La Taula de Participació Social està integrada per:
a) Titular de la Direcció General de Serveis Penitenciaris, que exerceix la presidència i que la pot delegar en algun altre càrrec directiu de la Direcció General.
b) Titular de la Subdirecció General de Reparació i Execució Penal a la Comunitat.
c) Titular de la Subdirecció General de Programes de Rehabilitació i Sanitat.
d) Titular del Servei de Medi Obert i Serveis Socials (qui actua com a secretari del ple de la Taula i del plenari d'entitats).
e) Titular del Servei de Rehabilitació.
f) Titular de la Subdirecció General de Cooperació Social i Voluntariat, del Departament de Benestar Social i Família, o persona en qui delegui.
a) sis membres de les entitats col·laboradores
- Federació d'Associacions Gitanes de Catalunya (FAGIC)
- Associació Plataforma Ciutadana Grup 33
La Taula de Participació Social funciona en plenari, comissió permanent i comissió d'enllaç.
Així mateix, la part social disposa de dos òrgans de participació propis: el plenari de la part social i les reunions de la part social.
Òrgans de la Taula de Participació Social
És l'òrgan decisori per excel·lència, ja que les decisions fonamentals s'han de prendre, consultar i/o validar en plenari.
En aquestes sessions s'informa dels temes d'interès comú per als representants de la Taula i de la feina conjunta que s'està fent a les comissions, i estan obertes a qualsevol suggeriment i aportació dels membres de la Taula.
Es reuneix, com a mínim, un cop l'any.
Hi participen tots els representants de les administracions i es convoquen totes les entitats col·laboradores i de voluntariat.
Exerceix les funcions següents:
a) Renovar la part social de la Taula de Participació Social, d'acord amb el que preveu la normativa interna de funcionament.
b) Aprovar qualsevol modificació de la normativa interna de funcionament de l'òrgan.
El desenvolupament dels aspectes sobre la relació de les entitats amb el conjunt del plenari i el procés electoral es fa a partir de la proposta que desenvolupa la part social de la Taula de Participació Social.
Es reuneix en sessions ordinàries un cop cada trimestre i en sessions extraordinàries a instància de la presidència o a petició d'un quaranta per cent de les seves persones membres (mínim de 5).
Pot constituir les comissions o grups de treball segons consideri oportú, i s'estableix per a cada cas la composició, els continguts, la periodicitat i els responsables.
És un grup de treball amb tasques de representativitat i d'interlocució en el si de la part social, que és un vincle o un enllaç entre la part social i l'Administració.
Es reuneix en sessions ordinàries un cop al trimestre i en sessions extraordinaris a instància de presidència o a petició de qualsevol de les parts.
Té la funció de millorar la interlocució entre les parts i facilitar el funcionament i organització de la comissió permanent.
Són reunions de treball on estan convidades totes les entitats col·laboradores i de voluntariat, que es convoquen a proposta dels representants de la part social, en les quals s'informa dels resultats del treball de les comissions permanents i es consensuen prioritats, estratègies i línies de treball.
Així mateix, són espais de construcció, intercanvi i aprofundiment en les línies de treball aprovades i, si escau, es prenen decisions democràticament: per votació a mà alçada o en vot secret segons sigui procedent.
Són reunions de treball periòdiques, que es fan aproximadament cada dos mesos, a les quals assisteixen els representants de les nou entitats escollides pel plenari, i estan obertes a qualsevol entitat del plenari.
La convocatòria ordinària s'estableix per calendari al principi de cada any natural i l'extraordinària prové de la comissió d'enllaç, a demanda dels responsables de les diferents comissions de treball o a demanda d'un mínim del 30% de la part social (mínim 3).
- transmissió d'informació de la comissió d'enllaç,
- situació dels grups de treball,
- preparació de reunions de la comissió permanent o de la plenària,
- temes concrets que afecten les entitats,
- aprovació de pressupost si se'n disposa, etc.